**Project-Description -v0.1**



Author/Editor: Σαρταμπάκος Ιωάννης (AM:1069341)

Contributor: Δαλέζιος Κωνσταντίνος-Δημήτριος (ΑΜ: 1054323)

Peer Reviewer: Βύνιας Διονύσιος (AM: 1054347)

Peer Reviewer: Αλεξανδρόπουλος Μάριος (AM:1058116)

Peer Reviewer: Αρβανίτης Ερμής-Ιωάννης (AM: 1059574)

**Pandaemon: The Pandemic safety and analytics app.**

Στην εποχή της πανδημίας, του SARS-CoV-2, η τεχνολογία είναι ο ισχυρότερος σύμμαχός μας και η αποτελεσματική της χρήση καθίσταται αναγκαία. Η συντριπτική πλειοψηφία των πολιτών είναι κάτοχοι έξυπνων κινητών (smartphones) και με την συγκατάθεσή τους μπορούμε να αναλύουμε τα δεδομένα από κινητά, όπως συχνές τοποθεσίες, Bluetooth συσκευές οι οποίες ήρθαν κοντά στο κινητό. Σε συνδυασμό, με κρατικά επιδημιολογικά δεδομένα, μπορούμε να δημιουργήσουμε μια έξυπνη εφαρμογή, η οποία θα βοηθάει τον χρήστη να μείνει ασφαλής σε αυτή την δύσκολη εποχή.

Με τα δεδομένα του δικτύου χρηστών θα μπορούμε να δημιουργήσουμε heatmaps όπου θα αξιολογούνται οι περιοχές, τα μαγαζιά και τα «Points of interest» με βάση την επικινδυνότητα τους ως προς την πανδημία, ενώ η εφαρμογή θα μπορεί να κάνει έξυπνες προτάσεις και αντί-προτάσεις στις αναζητήσεις του χρήστη (Εικόνα 1). Για παράδειγμα, εάν ο χρήστης αναζητήσει μια καφετέρια στην εφαρμογή και εντοπιστεί ότι υπήρξαν κρούσματα κοντά στην καφετέρια ή στην ευρύτερη περιοχή, θα ενημερώνει τον χρήστη και θα του προτείνει μια άλλη καφετέρια που θα είναι ή στην ίδια περιοχή (εάν δεν είναι επιδημιολογικά επιβαρυμένη) ή σε κάποια άλλη. Επίσης, θα μπορεί να ανιχνεύει την κίνηση σε πεζοδρόμους και να προτείνει εναλλακτικά μονοπάτια (κάτι σαν το Google Maps, αλλά για πεζόδρομους), και φυσικά θα μπορεί να σε ενημερώσει αν έχεις βρεθεί σε κοντινή εμβέλεια με κάποιο επιβεβαιωμένο κρούσμα ή με κάποιο κρούσμα που επιβεβαιώθηκε έως και 14 μέρες μετά.

Επιπλέον, μια σημαντική λειτουργία της εφαρμογής θα είναι η ενημέρωση των πολιτών για την πορεία και τα μέτρα της πανδημίας, λειτουργώντας σαν μια all-in-one αξιόπιστή πηγή ενημέρωσης. Σε περίπτωση που αλλάξει κάτι στην νομοθεσία περί μετακινήσεων ή στα μέτρα κατά της πανδημίας, θα αποστέλλεται αυτόματα μια ειδοποίηση στο κινητό του χρήστη που θα τον ενημερώνει για τις αλλαγές. Θα δίνεται και η δυνατότητα να ενεργοποιηθούν οι ενημερώσεις αυτές και για άλλα πράγματα, όπως για άρθρα από εφημερίδες και ενημερωτικές ιστοσελίδες σχετικά με την πορεία της πανδημίας και τις εκτιμήσεις των ειδικών (Εικόνα 3).

Η λειτουργία της «ειδοποίησης έκθεσης στον ιό», που θα χρησιμοποιεί την τεχνολογία Bluetooth σε συνδυασμό με το GPS και το κυψελικό δίκτυο, θα είναι προαιρετική (ή opt-in) και ο χρηστής θα πρέπει να την ενεργοποιήσει εάν θέλει να την χρησιμοποιήσει. Ο λόγος που δεν θα είναι ενεργοποιημένη με την εγκατάσταση της εφαρμογής είναι επειδή πιθανότατα θα καταναλώνει επιπλέον ενέργεια και δεδομένα κινητής τηλεφωνίας, και για αυτό θα ενημερώνεται ο χρήστης πριν την ενεργοποιήσει.

Οι χρήστες θα μπορούν να υποβάλλουν τα αποτελέσματα θετικών τεστ και με manual review θα μπορούμε να ενσωματώνουμε τα δεδομένα των επιβεβαιωμένων κρουσμάτων στην βάση δεδομένων μας για την βελτίωση της αξιοπιστίας και ευστοχίας του heatmap και της βαθμολογίας «Risk Index» των περιοχών . Η εφαρμογή θα προστατεύει τα δεδομένα των χρηστών της με αυστηρή κρυπτογράφηση και κατακερματισμού ευαίσθητων δεδομένων. Με αυτό τον τρόπο, θα επιτυγχάνεται η συμμόρφωση με το GDPR και η εξασφάλιση της μέγιστης ασφάλειας των προσωπικών δεδομένων των χρηστών της εφαρμογής.

Map

Description automatically generatedGraphical user interface, text, application

Description automatically generated

Εικόνα 2: Μενού

Εικόνα 1: Αρχική οθόνη/Χάρτης

Graphical user interface, text, application

Description automatically generated

Εικόνα 3: Νέα Πανδημίας

Το παρόν τεχνικό κείμενο δημιουργήθηκε με Microsoft Word και το εργαλείο Justinmind.

Το λογότυπο της ομάδας μας έγινε με συνδυασμό της ιστοσελίδας <https://www.freelogodesign.org/> και του προγράμματος Adobe Photoshop CC.



**C O P Y R I G H T S**

Το παρόν τεχνικό κείμενο δημιουργήθηκε στα πλαίσια του μαθήματος Τεχνολογία Λογισμικού (CEID1030) κατά τη διάρκεια του ακαδημαϊκού έτους 2021. Οποιαδήποτε χρήση του (με οικονομικό όφελος και μη) χωρίς τη συγκατάθεση των δημιουργών απαγορεύεται.

 Αρβανίτης Ερμής-Ιωάννης

 Αλεξανδρόπουλος Μάριος

 Βύνιας Διονύσιος

Δαλέζιος Κωνσταντίνος- Δημήτριος

 Σαρταμπάκος Ιωάννης